ໄຂກອງປະຊຸມສະໄໝສາມັນເທື່ອ ທີ່ 6 ຂອງສະພາແຫ່ງຊາດ
ກອງປະຊຸມສະໄໝສາມມັນເທື່ອທີ່ 6 ຂອງສະພາແຫ່ງຊາດຊຸດທີ VIII ໄດ້ໄຂຂື້ນຢ່າງເປັນທາງການໃນວັນທີ່ 20 ພະຈິກ 2018 ນີ້ ພາຍໃຕ້ການເປັນປະທານຂອງທ່ານ ນາງ ປານີຢາທໍ່ຕູັ ປະທານສະພາແຫ່ງຊາດ ໂດຍການເປັນກຽດຂອງທ່ານ ບຸນຍັງ ວໍລະຈິດ ເລຂາທິການໃຫ່ຍ ຄະນະບໍລິຫານງານສູນກາງພັກ ປະທານປະເທດແຫ່ງ ສປປ ລາວ ມີຄະນະລັດຖະບານການນຳຂັ້ນສູງ ພະນັກງານອາວຸດໂສ ບຳນານ ແຂກຖືກເຊີນ ແລະ ສະມາຊິກສະພາແຫ່ງຊາດເຂົ້າຮ່ວມ.
ທ່ານ ນາງ ປານີ ຢາທໍ່ຕູັ ໄດ້ກ່າວສູນທອນພົດໄຂກອງປະຊຸມຢ່າງເປັນທາງການເຊີ່ງບາງຕອນທ່ານໄດ້ກ່າວວ່າ: ກອງປະຊຸມຄັ້ງນີ້ໄດ້ສູມໃສ່ພິຈາລະນາ ແລະ ຕົກລົງບັນຫາທີ່ເປັນພື້ນຖານຂອງປະເທດຊາດ ໂດຍຜ່ານການ ຮັບຟັງບົດລາຍງານຂອງ ທ່ານ ນາຍົກລັດຖະມົນຕີ ກ່ຽວກັບການຈັດຕັ້ງປະຕິບັດວຽກງານພົ້ນເດັ່ນ ປະຈຳປີ 2018 ແລະ ທິດທາງແຜນວຽກຈຸດສຸມປະຈຳປີ 2019 ພິຈາລະນາ ຮັບຮອງ ເອົາກ່ຽວກັບສະພາບການຈັດຕັ້ງ ປະຕິບັດແຜນພັດຖະນາເສດຖະກິດ-ສັງຄົມ ແຜນງົບປະມານແຫ່ງລັດ ແລະ ແຜນເງີນຕາປະຈຳປີ 2018 ແລະ ທິດທາງປະຈຳປີ 2019 ພິຈາລະນ າຮັບຮອ ງເອົາການຊີ້ແຈງຂອງລັດຖະບານກ່ຽວກັບຄຸນນະພາບການກໍ່ສ້າງ ແລະ ການສອມແປງທະໜົນຫົນທາງ,ຄຸນນະພາບການບໍລິການ,ການປີນປົວຢູ່ໂຮງໝໍເມືອງ ແລະ ສຸກສາລາ,ການຊີ້ແຈງອະ ທິບາຍຂອງອົງການໄອຍາການປະຊາຊົນສູງ ສຸດກ່ຽວກັບການປະຕິບັດກົດໝາຍວ່ ດ້ວຍ ຂໍ້ຜູກພັນໃນສັນຍາ ແລະ ນອກສັນຍາກ່ຽວກັບການລະເມີນສັນຍາກູ້ຍືມມາດຳເນີນເປັນຄະດີອາຍາ ແລະ ທິດທາງແກ້ໄຂໃນຕໍ່ໜ້າ,ນອກຈາກນັ້ນໃນກອງປະຊຸມຄັ້ງນີ້ຍັງໄດ້ຮັບ ຟັງການຊີ້ແຈງອະທິບາຍເພີມຕື່ມຈາກ ທ່ານນາຍົກລັດຖະມົນຕີ,ບັນດາລັດທ່ານລັດຖະມົນຕີຈາກກະຊວງ,ອົງການທີ່ກ່ຽວຂ້ອງຈຳນວນໜື່ງທີ່ພົວພັນເຖີງບັນຫາທີ່ພົ້ນເດັ່ນໃນການຄຸມຄອງ-ບໍລິຫານລັດທາງດ້ານເສດຖະກິດ-ສັງຄົມເຊີ່ງ ສະມາຊິກສະພາ ແຫ່ງຊາດນຳສະເໜີໃນກອງປະຊຸມຄັ້ງນີ້ ແລະ ພິຈາລະນາຮັບຮອງການສ້າງ ແລະ ປັບປຸງຮ່າງກົດໝາຍຈຳນວນ 8 ສະບັບຄື:ໂຄງເຂດເສດຖະກິດ 4 ສະບັບ,ຂົງເຂດວັດທະນາທຳ-ສັງຄົມ2ສະບັບ,ຂົງເຂດປົກຄອງ ແລະ ຍຸດຕິທຳ 1 ສະບັບແລະ ຂົງເຂດຕ່າງປະເທດ 1 ສະບັບ.
ນອກນັ້ນກອງປະຊຸມຍັງໄດ້ປະກອບຄຳເຫັນໃສ່ຮ່າງກົດໝາຍວ່າດ້ວຍທີ່ດີນ(ສະບັບປັບປຸງ)ຊື່ງເປັນຮ່າງກົດໝາຍທີ່ສຳຄັນໃນການຈັດຕັ້ງຜັນຂະຫຍາຍມະຕິຂອງຄະນະບໍລິຫານງານສູນກາງພັກວ່າ ດ້ວຍການເພີມ ທະວີວຽກງານຄຸມຄອງ ແລະ ພັດທະນາທີ່ດີນໃນໄລຍະໃໝ່,ເພື່ອເພີມທະວີຄຸມຄອງທີ່ດີນແລະສົ່ງເສີມການນຳໃຊ້ທີ່ດີນເປັນທ່າແຮງທາງດ້ານຊັບພະຍາກອນ ໃຫ້ມີປະສິດທິຜົນ ແກ່ການພັດຖະນາເສດຖະກິດ ແຫ່ງຊາດກໍ່ຄືການສົ່ງເສີມການຜະລິດແລະປັບປຸງຊີວິດການເປັນຢູ່ຂອງປະຊາຊົນລາວບັນດາເຜົ່າໃຫ້ນັບມື້ນັບດີຂື້ນ.